taun 1894 tanggal 29 sasi April kapal sing diarani Voorwaarts budhal menyang Suriname saka palabuan Tanjung Priok ing Batavia, jaman saiki jenengé kutha iku Jakarta. Nanging kapalé kudu nèng Semarang dhisik. Saka kutha iku uga ana sedulur Jawa kontrakan 339 sing padha mèlu menyang Suriname. Saka palabuan Tanjung Priok ana sedulur Jawa kontrakan 193 sing mèlu menyang Suriname. Kapalé nggawa sedulur Jawa kontrakan cacahé total 614. Kapitèné Landa asmané C. Koning lan sing kerja nèng kapal iku cacahé 48. Uga ana kok (tukang masak) Jawa telu. Saksuwéné lakuné kapal iku nèng segara gedhé wis sangsarané uga gedhé banget. Kapalé jan tumplek bleg tenan, sawangané sedulur Jawa kontrakan nèng kono iku ora bisa owah, sawangané padha dikencengi.Ing lakuné kapal Voorwaarts iku ing tengah-tengahing segara ana sedulur Jawa cacahé 32 nilar donya. Lagi teka nèng Suriname ana sedulur Jawa 32 manèh nilar donya. Luwih saka sedulur Jawa 80 padha nilar donya lan saksuwéné kontrak limang taun sedulur Jawa 36 manèh nilar donya.